শাশ্বতকন্যা হিয়া চট্টোপাধ্যায়ের টলিউড ডেবিউ

কলকাতা: টলিপাড়ায় চলছে নতুনের ট্রেন্ড। সিনেমার গল্প থেকে নতুন মুখ, সব কিছু আলাদা নতুন করতে চাইছেন পরিচালক থেকে প্রযোজকরা। এবার তেমনই একটি পদক্ষেপ নিলেন পরিচালক রাহুল মুখোপাধ্যায়। একই সঙ্গে দুই নবাগতকে বাংলা সিনেমায় ডেবিউ করাতে চলেছেন তিনি। পরিচালক রাহুলের হাত ধরে টলিউড ডেবিউ করতে চলেছেন শাশ্বতকন্যা হিয়া চট্টোপাধ্যায় (Hiya Chatterjee)। ত্রিকোণ প্রেমের গল্প নিয়ে পর্দায় আসছেন শাশ্বতকন্যা।

শুভেন্দু চট্টোপাধ্যায়ের উত্তরসূরী হিসেবে টলিউড-বলিউডে দাপিয়ে কাজ করছেন শাশ্বত চট্টোপাধ্যায় (Saswata Chatterjee)। এবার পরবর্তী প্রজন্মের পালা। শুভেন্দু-শাশ্বতর পর পরিবারের তৃতীয় প্রজন্ম হিসেবে অভিনয় জগতে পা রাখতে চলেছেন শাশ্বত-কন্যা। অভিনেত্রী হিসেবে আত্মপ্রকাশ করতে চলেছেন শাশ্বত কন্যা হিয়া চট্টোপাধ্যায়। অভিনেত্রী হিসেবে আত্মপ্রকাশ করতে চলেছেন মেয়ে হিয়া চট্টোপাধ্যায়। প্রথম ছবিতেই জুটি বাঁধতে ‘খাকি: দ্য বেঙ্গল চ্যাপ্টার’ খ্যাত ঋত্বিক ভৌমিকের সঙ্গে। যেহেতু ত্রিকোণ প্রেমের গল্প। সেক্ষেত্রে শাশ্বতকন্যার বিপরীতে আরেক অভিনেতা হিসেবে দেখা যাবে বাংলা ইন্ডাস্ট্রির পরিচিত মুখ সৌম্য মুখোপাধ্যায়কে। এই সিনেমার নাম হতে চলেছে ‘মন মানে না’। হিয়া, সৌম্য, ঋত্বিককে নিয়ে ত্রিকোণ প্রেমের জমজমাট গল্প আনছেন রাহুল মুখোপাধ্যায়।

আরও পড়ুন: কালো শাড়ি, বোল্ড স্বস্তিকাকে দেখে হিংসা করবেন

অন্য খবর দেখুন